पाएं अपने शहर की ताज़ा ख़बरें और फ्री ई-पेपरडाउनलोड करें
सदर थाना क्षेत्र के नया बाजार स्थित राय टोला में शनिवार की देर रात सुने घर के मुख्य द्वार पर लगे ताले की कुंडी को तोड़कर चार लाख के कीमती जेवरात सहित अन्य कीमती समानों की चोरी कर ली गई। परिवार के सभी सदस्य जिले के नवहट्टा प्रखंड क्षेत्र के मोहनपुर गांव गए हुए थे। घटना की सूचना सदर थाना को दी गई। सूचना पर सदर थाना की पैंथर टीम मौके पर पहुंचकर जांच कर रही थी। पीड़ित जीवछ दास ने बताया कि इन दिनों शहरी क्षेत्र में फैल रहे कोरोना वायरस के बढ़ते प्रकोप से बचने के लिए पूरे परिवार के साथ बीते शनिवार 24 अप्रैल को गांव गए हुए थे। रविवार को बगल के पड़ोसी द्वारा मोबाइल पर घर में चोरी हो जाने की सूचना दी गई। जिसके बाद वे पिता-पुत्र आनन-फानन में सहरसा पहुंचे है। अज्ञात चोरों ने घर के आगे लगे मुख्य द्वार पर लगे ताला की कुंडी को तोड़कर चोरी की घटना को अंजाम दिया। उनके घर से चोरों ने सोने के जेवरात, कांस्य के बर्तन की भी चोरी कर ली। उन्होंने बताया कि बीते लॉकडाउन के दौरान उनके एकमात्र पुत्र राजकुमार दास का भी स्टेट बैंक ऑफ इंडिया से नौकरी छूट गई थी। ऐसे में उन्हें दोहरा झटका लगा है। पहले पुत्र बेरोजगार हुआ और अब कोरोना से बचने गांव गए तो घर में चोरी हो गई है। उनकी शिकायत पर सदर थाना पुलिस द्वारा जांच की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn